ניר דובדבני

ניר דובדבני (נולד ב-8 ביולי 1973) הוא איש עסקים, מנטור ומרצה ישראלי, בעלים של קבוצת דובדבני - חברה למתן שירותי ייעוץ וליווי עסקי. בעבר היה שחקן כדוריד, קפטן קבוצת מכבי קריית מוצקין ושחקן נבחרת ישראל בכדוריד בעבר. כיהן כחבר מועצה בקריית מוצקין (2003 - 2013).

ביוגרפיה 
דובדבני נולד וגדל בקריית מוצקין. בנעוריו התחנך בפנימיית בית הספר לקציני ים בעכו. בשנת 1991 התגייס לחטיבת הצנחנים. לאחר שירותו הצבאי, סיים בהצטיינות תואר ראשון ותואר שני בביקורת פנים באוניברסיטת חיפה.

קריירה ספורטיבית
בשנת 1982 החל לשחק כדוריד בקבוצת הנוער של מכבי קריית מוצקין. בשנת 1990 עבר לשחק בקבוצה הבוגרת ובהמשך מונה לקפטן הקבוצה. בשנת 1995 החל לשחק בנבחרת ישראל בכדוריד. בעונת 1999/2000 הוביל את קבוצתו למקום השני בליגת העל בכדוריד. בעונת 2000/2001 הוביל את קבוצתו לראשונה לשחק בטורניר, גביע אירופה לקבוצות. הקבוצה הפסידה בסיכום שני משחקיה לקבוצת "דניס טורקו" מפינלנד והודחה מהמשך הטורניר.

קריירה עסקית
לאחר פרישתו מכדוריד, החל בשנת 2000 לעבוד ברשת הולמס פלייס בתפקיד ניהולי, ובשנת 2007 מונה למנהל המועדונים של הרשת בישראל, בספטמבר 2008 סיים את תפקידו כמנהל הסניפים ומונה למנהל פיתוח עסקי של הרשת.

בשנת 2010 הקים את חברת RND, המספקת שירותי ייעוץ עסקי, ליווי ואימון, וכוללת כ-300 עובדים ופרילאנסרים - אנשי מכירות, מוקדנים ואנשי שיווק. במסגרת החברה, הוא מעביר סדנאות והרצאות לעובדי חברות הגדולות במשק ובהן בנק דיסקונט לישראל, בזק בינלאומי, פלאפון תקשורת, סופר-פארם, שופרסל, מכון וינגייט ועוד. בבעלות הקבוצה סניפים של רשת Re:bar, חברת מיתוג עסקים, חברה לאוטומציות והפקת סרטונים לעסקים. 

בינואר 2022 מכר 50% מקבוצת דובדבני RND ליזם ואיש העסקים אבי פרץ. באוגוסט 2022 רכשה הקבוצה 50% מקבוצת אלון אולמן. 

כתב את שלושת רבי-המכר "פשוט למכור הרבה יותר", "להיות alpha בעסקים", ו"המחיר למשתפן", אשר בהם הוא פורס את שיטת ״אלפא לניהול אפקטיבי בעסקים״ ואת מודל ״הכוכב״ להגדלת מכירות.

חיים אישיים 
דובדבני מתגורר ברמת השרון. נשוי לקרן, ולזוג שתי בנות משותפות. אב לשני ילדים נוספים מנישואים קודמים.

ספריו 
 בסוף יצא לך ארנב, הוצאת מדיה 10, 2015.
 להיות alpha בעסקים, הוצאת ספרי ניב, 2020.
 המחיר למשתפן, הוצאת ספרי ניב, 2021.

קישורים חיצוניים 
 

 
 לזכרו של יריב - משחק ראווה בהשתתפות נבחרת ישראל, באתר איגוד הכדוריד בישראל, 15 במאי 2022

הערות שוליים 

בוגרי בית הספר לקציני ים עכו
בוגרי אוניברסיטת חיפה
2022 07
חברי מועצת העיר קריית מוצקין
מאמנים אישיים ישראלים
מחברי ספרי עיון ישראלים
קריית מוצקין: ספורטאים
שחקני כדוריד ישראלים
ישראלים שנולדו ב-1973